Digouezhet eo ar vakansoù ha setu graet ma soñj skrivañ ul lizher deoch. Ur cheloù mat da grogiñ ganti : tapet eo ma bac ganin. Ma zud lare din : rez ket met ruzal ha selaou muzik ! neo ket giz-se tapi da vak ! Ne raent nemet riotal an dra-se din. Nouian ket blam petra met sur oan vefe bet deut ar maout ganin ken e oan sur. Setu meump graet klaoustre (pari) : ha petra roi din ma tapan ma bak ? Meus laret dezho ha ma zad da laret din ; Ar pezh a faot deoch kar sur on tapi ket da vak ! Ha setu skrivet ganin war baper ar pezh am boa choant ha sinet paper ganeomp hon-daou. Ha bremañ eo tapet fall an hini kozh : dav eo dezhañ prenañ din un MP3, ur bragoù vel blij din,ur bilhed da vont dar Festival. Ha fumet oa eñ me lar deoch !! Gant an imor oa en e revr (resped deoch) noa graet e soñj mont da bourmen disul pad an deiz da welet an Tour de France kostez Gourin. Met tro div eur goude lein oa aet dober un tamm kousk ban disheol da chortoz paotred o velioù. Benn oa dihunet oa paseet toud an dud. Hag ar charavan hag all toud… Hag imoret choazh ma zad en ur zont dar gêr. Eurusamant maon o vont da foetañ bro gant kamaraded…